Farrah Fawcett

Farrah Leni FawcettIfølge hennes fødselsattest i delstaten Texas, opplysninger hentet fra Ancestry.com (født 2. februar 1947 i Corpus Christi i Texas, død 25. juni 2009 i Santa Monica i California) var en amerikansk skuespiller. Hun ble en kjent skikkelse innenfor popkulturen og et sex-symbol på 1970-tallet, deretter en kjent skuespiller på 1980-tallet.

 Biografi 
 Tidlig liv 
Farrah ble født og vokste opp i Corpus Christi i Texas. Foreldrene var James William Fawcett og Pauline Alice Evans. Hun var den yngste av to døtre. Storesøsteren, Diane, døde i 1988 av lungekreft. Som barn viste hun stort talent for idrett, noe faren oppmuntret. Hun ble oppdratt som romersk-katolsk kristen.

 Karriere 
I 1976 spilte Fawcett rollen som Jill Munroe i ett år i den svært populære TV-serien Charlie’s Angels. Samme år ble badedrakt-plakaten av henne solgt i tolv millioner eksemplarer, noe som fremdeles er rekord. Hun ble kjent for sitt rufsete hår, sitt flotte smil og slanke figur. Som kompensasjon for å ha blitt fjernet fra Charlie’s Angels for tidlig fikk Fawcett tre ganger så god lønn gjennom sine gjesteopptredener i sesong to og tre.

Fawcett fikk god kritikk og sin første Emmy Award-nominasjon for sin rolle som misbrukt kvinne i TV-filmen The Burning Bed fra 1984. Hun fikk også god kritikk for sin rolle i scene- og filmversjonen av Extremeties hvor hun spilte et voldtektsoffer som tok hevn over voldtektsmannen. Hun spilte så i en miniserie, Small Sacrifices hvor hun fikk sin andre Emmy-nominasjon. Den tredje Emmy-nominasjonen fikk hun i 2004 for rollen i The Guardian. Fawcett ble nominert til flere priser, inkludert Golden Globe.

Farrah poserte i 1995 naken i desemberutgaven av Playboy, den bestselgende utgaven på 1990-tallet, med over fire millioner eksemplar solgt på verdensbasis. Hun poserte igjen for Playboy i juli 1997-utgaven, som også ble en bestselger.

 Privatliv 
Fawcett var gift med Lee Majors som var stjerneskuespiller i The Six Million Dollar Man fra 1973 til 1982 – paret ble separert i 1979. I denne perioden var hun kjent som Farrah Fawcett-Majors. Fra 1980 til 1997 var Farrah i et forhold med skuespilleren Ryan O’Neal. Forholdet resulterte i 1985 i et barn – Redmond. I 1998 ble hun skadet av sin daværende kjæreste, James Orr, da han forsøkte å forhindre Farrah i å vandalisere huset sitt. Noen dager etter hendelsen ble Orr arrestert og siktet for vold.

I 1997 fikk Fawcett kritikk etter en opptreden på Dave Letterman, der det ble bemerket at hun virket fjern og «bablete», og det ble spekulert i om dette var på grunn av narkotikamisbruk. Flere måneder senere forklarte hun til Howard Stern at dette faktisk bare hadde vært hennes måte å fleipe med Letterman på. Hun insisterte også på at det som da hadde sett ut som vilkårlige blikk ut i salen bare var hennes reaksjon på publikum, og at hele oppstyret var en «storm i et vannglass».

I første halvdel av 2006 opplevde Farrah flere dødsfall blant de som sto henne nær da moren, Polly, agenten Jay Bernstein, vennen Rodney Dangerfield (et år tidligere) og mentoren Aaron Spelling døde.

I august 2006 deltok Fawcell i en «roast» av William Shatner på TV-kanalen Comedy Central, der hun igjen virket fraværende og fjern og til tider snakket rotete. Det er sannsynlig at denne oppførselen bare var en del av hennes opptredenen.

4. oktober 2006 ble det gjort kjent at Fawcett hadde fått tarmkreft, og var under behandling for dette, deriblant cellegift og kirurgisk behandling.

 Roller i TV-serier 
 Chasing Farrah (2005) (miniserie)
 Hollywood Wives: The New Generation (2003)
 Jewel (2001)
 Baby (2000)
 Silk Hope (1999)
 Dalva (1996)
 Children of the Dust (1995)
 The Substitute Wife (1994)
 Criminal Behavior (1992)
 Good Sports (1991) (avbrutt etter 9 episoder)
 Small Sacrifices (1989)
 Margaret Bourke-White (1989)
 Poor Little Rich Girl: The Barbara Hutton Story (1987)
 Nazi Hunter: The Beate Klarsfeld Story (1986)
 Between Two Women (1986)
 The Burning Bed (1984)
 The Red-Light Sting (1984)
 Murder in Texas (1981)
 Charlie's Angels (i rolleregisteret 1976-1977)
 Murder on Flight 502 (1975)
 Harry O (1974–1976)
 The Girl Who Came Gift-Wrapped (1974)
 The Great American Beauty Contest (1973)
 Inside O.U.T. (1971)
 The Feminist and the Fuzz (1971)
 Three's a Crowd (1969)

 Filmer 
 The Cookout (2004)
 Dr. T & the Women (2000)
 The Flunky (2000)
 The Lovemaster (1997)
 The Apostle (1997)
 Man of the House (1995)
 See You in the Morning (1989)
 Extremities (1986)
 the Burning Bed (1984)
 The Cannonball Run (1981)
 Saturn 3 (1980)
 Sunburn (1979)
 An Almost Perfect Affair (1979)
 Somebody Killed Her Husband (1978)
 Logan's Run (1976)
 Myra Breckinridge (1970)
 Love Is a Funny Thing (1969)

 Referanser 

 Eksterne lenker 

 Farrah Fawcett på Find A Grave

Kategori:Personer fra Corpus Christi
Kategori:Skuespillere fra USA